A május 13-án rendezett döntőben a fellépési sorrendben tizennegyedikként adták elő, a spanyol Serafín Zubiri "Colgado de un sueño" című dala után, és a német Stefan Raab "Wadde Hadde Dudde Da?" című dala előtt. A szavazás során százkilencvenöt pontot szerzett, mely az első helyet érte a huszonnégy fős mezőnyben. Ez volt Dánia második, és eddig utolsó győzelme. Korábban 1963-ban nyertek, és a két győzelem között eltelt harminchét év rekordnak számít.